
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00579/2014-04
12.12.2014. године

Б е о г р а д
	


На основу члана 14. став 1. тачка 7) и члана 16. став 5. Закона о високом образовању („Службени гласник РС” број 76/05) и члана 10. став 3. Правилника о стандардима и поступку за акредитацију високошколских установа и студијских програма („Службени гласник РС” број 106/06), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма 


Утврђује се да Алфа Универзитет - Факултет за менаџмент у спорту, са седиштем у ул.  DOCVARIABLE ConvertString(Adresa,1,5) \* MERGEFORMAT Палмира Тољатија 3, Београд, ПИБ: 100421811, Матични број: 17347535, испуњава прописане стандарде за акредитацију студијског програма Мастер академске студије - Менаџмент у спорту, у оквиру образовно-научног поља Друштвено-хуманистичке науке и области Менаџмент и бизнис, и то за 25 студената за упис у прву годину студија у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа Алфа Универзитет - Факултет за менаџмент у спорту, са седиштем у ул.  DOCVARIABLE ConvertString(Adresa,1,5) \* MERGEFORMAT Палмира Тољатија 3, Београд, је дана 28.03.2014. године поднела захтев за акредитацију студијског програма Мастер академске студије - Менаџмент у спорту у оквиру образовно-научног поља Друштвено-хуманистичке науке и области Менаџмент и бизнис, под бројем 612-00-00579/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Алфа Универзитет - Факултет за менаџмент у спорту, и предлог одлуке, достављени су Комисији за акредитацију и проверу квалитета.

Студијски програм Мастер академских студија - Менаџмент у спорту припада образовно-научном пољу Друштвено-хуманистичке науке и области Менаџмент и бизнис. Назив дипломе Мастер менаџер у складу је са Листом стручних, академских и научних назива коју је утврдио Национални савет за високо образовање. 

Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 25.
Студијски програм је прихватио Сенат Алфа универзитета 26.2.2014. године.
Основни квантитативни подаци о програму су:

1. Просечан број часова активне наставе недељно


8.00 +  7.00 +  0.00 +  5.00 = 20.00, 30.00 

2. Проценат изборности на програму: 40,0%
3. Број наставника на студијском програму: 10 
Број наставника са пуним радним временом: 9

Број наставника са непуним радним временом: 1

4. Број сарадника на студијском програму: 2
Број сарадника са пуним радним временом: 2

5. Просечно оптерећење наставника на програму: 1,63
6. Просечно оптерећење сарадника на програму: 3,5
7. Просечно оптерећење наставника у установи:  5,66
8. Просечно оптерећење сарадника у установи:  7,19
9. Проценат наставе коју држе наставници са пуним радним временом: 86,15%
10. Број библиотечких јединица релевантних за студијски програм: 578
11. Укупна бруто површина: 2448,8 м2, што за укупно 440 студената износи 5,57м2 бруто простора по студенту
Сврха студијског програма је да се студенти после завршетка основних академских студија даље образују и продубљују своја знања из области управљања у спорту, развијајући на тај начин своју професионалну каријеру у спортској индустрији. Циљеви студијског програма Менаџмент у спорту, мастер академских студија, садржани су у дефинисању теоријских и практичних знања и специфичних вештина потребних за обављање оперативних професионалних задатака у областима спортског пословања.
Савладавањем студијског програма студент стиче следеће опште и предметно-специфичне компетенције: оспособљен је да решава конкретне проблеме из праксе спортског менаџмента, поседује проширена и продубљена фундаментална знања с претходног степена студија која им омогућавају даљи професионални развој, примену идеја, па и истраживачки рад мањег обима. Очекивани исходи учења свршених студената студијског програма су: владање специфичним знањима и вештинама у области спортског менаџмента, способност да писмено и усмено презентују резултате свог истраживања, оспособљеност за коришћење информационо - комуникационих технологија. Додатак дипломи садржи све неопходне информације које прецизно описују природу, ниво, повезаност, садржај и статус студија. 

Структура курикулума обухвата распоред предмета по семестрима према годинама студија уз фонд часова и број ЕСПБ.  Број часова активне наставе и предавања је одговарајући. Курикулум садржи укупно 420 часова активне наставе, где је теоријска настава укључена с 240 часова, а практична настава (вежбе) с 180 часова.  Студијски програм је конципиран на следећи начин: 5 обавезних предмета (36 ЕСПБ), 1 изборни (7 ЕСПБ) од понуђена 3 предмета, студијски-истраживачки рад (7 ЕСПБ), мастер рад (10 ЕСПБ). 

У књизи предмета је за сваки предмет наведен назив предмета, статус предмета, семестар у коме се предмет слуша, број ЕСПБ, фонд часова, имена наставника и сарадника који изводе наставу на датом предмету, циљеви и исходи предмета, садржај предмета, списак обавезне и допунске литературе, план и распоред извођења наставе по недељама и наставним јединицама, листа тема за семинарске радове, опис предиспитних активности и начин формирања оцене. Факултет је приложио и  описе везане за завршни рад и стручну праксу. 

Број ЕСПБ бодова је утврђен за сваки предмет у студијском програму на основу радног оптерећења студента у савлађивању одређеног предмета применом јединствене методологије високошколске установе за све предмете. Из спецификација предмета се види да се прати успешност студената у савлађивању предмета током наставе и изражена је бројем поена. Сви предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита.   

Студијски програм је конципиран на основу сопствених искустава и усаглашен је са сличним програмима сродних високошколских установа, као и са програмима у Установи. Студијски програм је усклађен са савременим светским токовима и стањем струке и упоредив је са сличним програмима на иностраним високошколским установама у европском образовном простору: Loughborough University, Leicestershire, UK, Unisport Management School, Barcelona, Spain,  Johan Cruyff Institute, Barcelona, Spain и International University of Monaco, Monaco.
Планирани број студената за упис у прву годину студија је 25 што је у складу са расположивим могућностима Установе. У прву годину мастер академских студија може се уписати лице које је завршило одговарајуће основне академске студије утврђене студијским програмом и остварило најмање 240 ЕСПБ-а. Предност имају кандидати који су завршили студије у домену друштвено-хуманистичких наука. За укупну оцену кандидата вреднују се и следећи елементи: успех у претходном школовању, професионално искуство везано за област спортског менаџмента, учешће у домаћим и међународним пројектима, објављени писани радови, знање страних језика. Коначан збир оцена утиче на формирање ранг листе кандидата.Детаљни услови уписа студената садржани су у Статуту Факултета и Правилнику о упису студената на Мастер академске студије. Правила студирања објављују се и на сајту Факултета у електронској форми.

На реализацији студијског програм Мастер академских студија Менаџмент у спорту ангажовано је 10 наставника (4 редовна професора, 1 ванредни професор и 5 доцената), од тога је 9 наставника  запослено са пуним радним временом и 1 наставник запослен са непуним радним временом. Просечно оптерећење наставника на студијском програму је 1,63 часова недељно, а у Установи 5,66 часова недељно. Наставници запослени са пуним радним временом држе 86,15% наставе.

На реализацији студијског програма ангажована су и 2 сарадника запослена са пуним радним временом. Просечно оптерећење сарадника на студијском програму је 3,5 часова недељно, а у Установи 7,19 часова недељно. 

Квалификације наставника одговарају нивоу њиховог задужења. Наставници имају најмање пет референци из уже научне области из које изводе наставу. Професионалне биографије, избори у звања и референце наставника налазе се у Књизи наставника ангажованих на студијском програму, а јавности су доступне на сајту Факултета на интернет страници.
Факултет је обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 2448,81m², што за укупан број од 440 студената на свим студијским програмима износи 5,6 м2 бруто простора по студенту. Наставни простор обухвата амфитеатар, учионице, рачунарске учионице, библиотеку, читаоницу, салу за семинаре и одбране завршних радова, с укупном површином од 848,81м2 . Сви наставнички кабинети опремљени су савременом рачунарском опремом (рачунари с интернет прикључцима, скенери, штампачи).

Библиотека је део библиотеке Алфа универзитета и располаже фондом од 2.825 библиотечких јединица, а преко интернета су доступне и базе података страних часописа. Свим студентима и наставницима под једнаким условима доступне су не само наведене књиге факултета, већ и целокупни библиотечки фонд Алфа универзитета који чини више од 12.000 библиотечких јединица. Факултет је обезбедио покривеност свих предмета одговарајућом уџбеничком литературом и наставним средствима која обезбеђују квалитетну реализацију наставе и научноистраживачког рада. У листи литературе релевантне за студијски програм наведено је 578 библиотечких јединица, од чега је 36 уџбеника.

На основу усвојене Стратегије обезбеђења квалитета, а на предлог Комисије за квалитет, Наставно-научно веће и Савет Факултета за менаџмент у спорту усвојили су документа којима се утврђују и прецизирају стандарди и поступци за обезбеђење квалитета. Основу институционализованог система за обезбеђење квалитета чине два општа акта: Правилник о самовредновању и оцењивању квалитета Факултета и Стандарди за обезбеђивање квалитета Факултета. Сва општа акта Факултета која чине институционални оквир за обезбеђење квалитета доступна су јавности и на интернет страници Факултета.

Основни субјект система за обезбеђење квалитета је Комисија за квалитет. Општим актима Факултета утврђени су састав, послови и одговорности Комисије за квалитет, која је одговорна за организовање праћења, контроле и унапређивања квалитета у свим областима. Комисија има пет чланова - три из реда наставног особља, један члан из реда ненаставног особља и један студент.

Комисија за акредитацију и проверу квалитета, утврдила је на седници одржаној 12.12.2014. године, да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Алфа Универзитет - Факултет за менаџмент у спорту, са седиштем у ул.  DOCVARIABLE ConvertString(Adresa,1,5) \* MERGEFORMAT Палмира Тољатија 3, Београд, за студијски програм Мастер академске студије - Менаџмент у спорту, у оквиру Образовно-научног поља Друштвено-хуманистичке науке и области Менаџмент и бизнис, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи 

- архиви КАПК
	ПРЕДСЕДНИК

Проф. др  Ендре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма

Алфа Универзитет - Факултет за менаџмент у спорту, са седиштем у ул.  DOCVARIABLE ConvertString(Adresa,1,5) \* MERGEFORMAT Палмира Тољатија 3, Београд, ПИБ: 100421811, Матични број: 17347535, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Мастер академске студије Менаџмент у спорту, у оквиру образовно-научног поља Друштвено-хуманистичке науке и области Менаџмент и бизнис, и то за 25 студената за упис у прву годину студија у седишту.


Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).

	Број: 612-00-00579/2014-04
Београд, 12.12.2014. године

